b'\n_START_ARTICLE_\nRafaela Saksida\n_START_SECTION_\n\xc5\xbdivljenje in delo\n_START_PARAGRAPH_\nRafaela Saksida s krstnim imenom Terezija se je rodila v kme\xc4\x8dki dru\xc5\xbeini v kateri je bilo 11 otrok. \xc5\xa0olo je za\xc4\x8dela obiskovala v rojstnem kraju, leta 1926 pa je bila sprejeta v zavod \xc5\xa1olskih sester v Tomaju, kjer je dokon\xc4\x8dala osnovno \xc5\xa1olo. Nato se je vpisala na srednjo \xc5\xa1olo v Gorici ter v Egiptu dokon\xc4\x8dala u\xc4\x8ditelji\xc5\xa1\xc4\x8de v francoskem nato pa \xc5\xa1e v slovenskem in italijanskem jeziku. 31. julija 1935 se je vrnila v Tomaj in tu pou\xc4\x8devala na osnovni in strokovni \xc5\xa1oli. Po priklju\xc4\x8ditvi Tomaja leta 1947 Jugoslaviji je od\xc5\xa1la v Gorico v Zavod sv. Dru\xc5\xbeine, tu devet let pomagala pri obnovi zavoda, katerega so fa\xc5\xa1isti\xc4\x8dne oblasti ukinile, po vojni pa je bil v njem tudi zaveti\xc5\xa1\xc4\x8de za \xc5\xa1tevilne istrske begunce. V letih 1956\xe2\x88\x921962 je vodila tr\xc5\xbea\xc5\xa1ko redovno provinco pri Sv. Ivanu ter se leta 1962 vrnila v Gorico v zavod sv. Dru\xc5\xbeine.'